ปภ. จัดหาอากาศยานปีกหมุน (Helicopter) สำหรับกู้ภัยเพื่อเสริมศักยภาพภารกิจการป้องกันและบรรเทาสาธารณภัย
กรมป้องกันและบรรเทาสาธารณภัย จัดหาอากาศยานปีกหมุน (Helicopter) สำหรับกู้ภัยเพื่อเสริมศักยภาพภารกิจการป้องกันและบรรเทาสาธารณภัย         นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) เปิดเผยว่า กรมป้องกันและบรรเทาสาธารณภัยได้ดำเนินการจัดหาอากาศยานปีกหมุน (Helicopter) สำหรับกู้ภัย จำนวน 2 ลำ ตามระเบียบของทางราชการ เพื่อเพิ่มขีดความสามารถในการเผชิญเหตุและตอบโต้ภัยพิบัติฉุกเฉิน เช่น การเข้าระงับเหตุอัคคีภัยในอาคารสูง การดับไฟป่า การช่วยเหลือและขนย้ายผู้ประสบภัยในพื้นที่ที่เข้าถึงด้วยความยากลำบากทั่วประเทศ ซึ่งเป็นอากาศยานปีกหมุนเพื่อภารกิจการกู้ภัย ไม่ใช่เพื่อการขนส่งโดยสารบุคคลใดบุคคลหนึ่ง ทั้งนี้ การจัดหาอากาศยานปีกหมุนดังกล่าว จะช่วยเพิ่มประสิทธิภาพการจัดการสาธารณภัยในภาวะฉุกเฉินเร่งด่วนที่ต้องใช้ความรวดเร็วในการแก้ไขปัญหาและช่วยเหลือผู้ประสบภัย อีกทั้งยังเป็นการสร้างความเชื่อมั่นแก่ประชาชนต่อการปฏิบัติงานของภาครัฐที่มุ่งดูแลความปลอดภัยในชีวิตและทรัพย์สินของประชาชนเป็นสำคัญ.